ສານ​​ໄທ ປະຕິເສດ ບໍ່ຍອມຕັດສິນ ກ່ຽວກັບ ການທ້າທາຍ ຕໍ່ການເລືອກຕັ້ງ (ສະໄລດ໌)
​ສານ​ລັດຖະທໍາ​ມະນູນ ​​ກ່າວ​ໃນ​ວັນ​ພຸດ​ມື້​ນີ້​ວ່າ ບໍ່​ມີ​ເຫດຜົນພຽງພໍ ທີ່​ຈະພິຈາລະນາ​ ກ່ຽວກັບການຟ້ອງຮ້ອງ ຂອງພັກປະຊາທິປັດ ທີ່ໄດ້​ທ້າ​ທາຍ ຕໍ່​ການ​ເລືອກ​ຕັ້ງ​ ໃນ​ວັນ​ທີ 2 ກຸ​ມພາ​.
ສານຂອງໄທໄດ້ປະຕິເສດ ທີ່ຈະຕັດສິນ ກ່ຽວກັບຄວາມຖືກ ຕ້ອງຊອບທຳ ໃນການເລືອກ ຕັ້ງສະພາແຫ່ງຊາດຂອງ ປະເທດເມື່ອໄວໆມານີ້ ຊຶ່ງໄດ້ສ້າງຄວາມເສຍຫາຍ ໃຫ້ແກ່ພວກ ຝ່າຍຄ້ານ ທີ່ກ່າວວ່າ ການເລືອກຕັ້ງນັ້ນ ຜິດກົດໝາຍ ສານລັດຖະທໍາມະນູນ ກ່າວໃນວັນພຸດມື້ນີ້ວ່າ ບໍ່ມີເຫດຜົນ ພຽງພໍ ທີ່ຈະພິຈາລະນາກ່ຽວກັບ ການຟ້ອງຮ້ອງຂອງພັກ ປະຊາທິປັດ ທີ່ໄດ້ທ້າທາຍຕໍ່ການເລືອກຕັ້ງໃນວັນທີ 2 ກຸມພາຜ່ານມານີ້ ນາຍົກລັດຖະມົນຕີໄທ ທ່ານນາງ ຍິ່ງລັກ ຊິນນະວັດ ແລະພັກເພື່ອໄທຂອງທ່ານນາງນັ້ນ ແມ່ນເກືອບໝັ້ນໃຈໄດ້ວ່າຈະເປັນຜູ້ຊະນະໃນການເລືກຕັ້ງຄັ້ງນີ້ ຍ້ອນການບອຍຄອດ ບໍ່ຍອມ ເຂົ້າຮ່ວມຂອງພັກປະຊາທິປັດທີ່ເປັນຝ່າຍຄ້ານ ແຕ່ຜົນການນັບຄະແນນສຽງທາງການນັ້ນຍັງບໍ່ຄາດວ່າຈະເປັນທີ່ຮູ້ກັນເທື່ອ ຈົນກວ່າ ຫຼັງຈາກ ການປ່ອນບັດອີກຮອບໃໝ່ ໃນເດືອນເມສາຈະມານີ້ ໃນບ່ອນທີ່ພວກປະທ້ວງ ຕໍ່ຕ້ານລັດຖະ ບານ ລົບກວນການປ່ອນບັດນັ້ນ ທ່ານນາງ ຍິ່ງລັກ ຊິນນະວັດ ຮຽກໃຫ້ມີການເລືອກຕັ້ງກ່ອນກໍາໜົດ ເພື່ອຮັບມືກັບ ການເດີນ ຂະບວນປະທ້ວງຂອງພວກຝ່າຍຄ້ານ ທີ່ໄດ້ດຳເນີນມາເປັນເວລາຫຼາຍໆ ສັບປະດາ ຊຶ່ງໄດ້ກ່າວຫາວ່າລັດຖະບານຂອງທ່ານນາງວ່າ ສໍ້ລາດບັງຫຼວງຢ່າງ ແຜ່ກວ້າງນັ້ນ